
Parlamentul României

Camera Deputaţilor
Comisia pentru apărare, ordine                                                Bucureşti, 18.02.2004

publică şi siguranţă naţională                                                   P.L.-X 19/2004                                                                  

Nr.32/55/2004

RAPORT

asupra proiectului de Lege pentru aprobarea Ordonanţei Guvernului nr. 43/2004 privind modificarea şi completarea Ordonanţei Guvernului nr. 102/2000 privind statutul şi regimul refugiaţilor în România 
1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei Guvernului nr. 43/2004 privind modificarea şi comletarea Ordonanţei Guvernului nr. 102/2000 privind statutul şi regimul refugiaţilor în România, trimis cu adresa  nr. P.L.X  19 din 3 februarie 2004  şi înregistrat sub nr.32/55 din 4 februarie 2004.

Consiliul Legislativ, cu nr. 150/30.01.2004, a avizat favorabil, acest proiect de ordonanţă, cu unele observaţii şi propuneri.

Comisia juridică de disciplină şi imunităţi, cu nr. 31/45 şi Comisia pentru buget, finanţe şi bănci, cu nr. 40 au avizat favorabil proiectul de lege, în forma prezentată de Guvern. 

 Proiectul de lege urmăreşte  îmbunătăţirea asistenţei acordate solicitanţilor statutului de refugiat, acordarea personalităţii juridice Oficiului Naţional pentru Refugiaţi precum şi introducerea acestuia ca parte în procesele ce au ca obiect cererile de acordare a acestui statut.

2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

3. La lucrările comisiei au fost prezenţi un număr de 26 deputaţi, din totalul de 27 membrii ai comisiei.

La dezbaterea proiectului de lege a participat ca invitat, în conformitate cu prevederilor art. 51 şi 52 din Regulamentul Camerei Deputaţilor, domnul chestor Vasile Drăgoi, directorul Oficiului Naţional pentru Refugiaţi din Ministerul Administraţiei şi Internelor.

4. Proiectul de lege, potrivit art. 75 din Constituţie şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 17 februarie 2004, comisia a hotărât să supună acest proiect de lege Plenului Camerei Deputaţilor spre dezbatere şi adoptare, în forma prezentată de Guvern.
VICEPREŞEDINTE,

Marcu TUDOR

Red.consult. Roxana Rus

Red.s.c. Anca Barb

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei Guvernului nr. 43/2004 privind modificarea şi completarea Ordonanţei Guvernului nr. 102/2000 privind statutul şi regimul refugiaţilor în România, trimis cu adresa  nr. P.L.X  19 din 3 februarie 2004  şi înregistrat sub nr.32/55 din 4 februarie 2004.


În raport de obiectul şi conţinutul său, proiectul de lege face parte din categoria legilor ordinare.

VICEPREŞEDINTE,

Marcu TUDOR

